ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 8/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Jatkan opetusta evankelioinnista ja opetuslapseudesta.
Opetussarjani nimi on Evankeliumin kuulemisesta opetuslapseksi, -
ja se jakautuu neljään osaan. Opetus on saatavissa neljällä levyllä.
Herra on näyttänyt minulle, -
että Hän kutsui meidät tekemään opetuslapsia, ei vain käännynnäisiä.
Ensimmäisissä viidessä ohjelmassa kerroin, että Jeesus itse käski -
meidän tehdä opetuslapsia.
Tämä on myös ainoa tapa, jolla seurakunta voi muuttaa maailman.
Maailma ei muutu evankelioimalla, vaan tekemällä opetuslapsia.
Samalla he kuulevat evankeliuminkin.
Edellisessä jaksossa aloin puhua siitä, mitä Jeesuksen mukaan -
opetuslapsena oleminen vaatii.
Jotkin asioista, joista puhun, saattavat järkyttää monia.
Kannattaa siis kiinnittää turvavyöt jo etukäteen.
Opetan nimittäin asioista eri tavalla kuin useimmat seurakunnat.
Toki on niitäkin seurakuntia, joissa tämä asia on kunnossa, -
mutta suurin osa kristillisestä seurakunnasta ei tee opetuslapsia.
Monet uskonnolliset ihmiset pitävät opetustani harhaoppisena, -
vaikka luen Jeesuksen sanoja suoraan Raamatusta.
Luuk. 14:26: "Jos joku tulee minun tyköni eikä vihaa isäänsä ja äitiänsä -
ja vaimoaan ja lapsiaan ja veljiään ja sisariaan, -
vieläpä omaa elämäänsäkin, hän ei voi olla minun opetuslapseni."
Mikä radikaali väite! Olen lukenut vasta yhden -
jaejakson noin kymmenestä jakeesta, -
ja jo tämä on sellainen, että jos seurakunta lukisi sen ja uskoisi, -
että se on Herramme Jeesuksen ohje, se muuttaisi koko seurakunnan täysin.
Jeesushan sanoo tässä, millainen on todellinen opetuslapsi, -
ja lähetyskäskyssä Hän käskee -
meitä menemään ja tekemään opetuslapsia.
Ei niin, että ensin tullaan uskoon ja opetuslapseus on valinnaista -
ja kuuluu vain superpyhimyksille tai ammattilaisuskoville, -
jotka ovat uskovia työkseen.
Tavalliselle uskovalle riittää uskoontulo, papit voivat hoitaa lopun.
Ei Jeesus tällaista järjestelmää luonut, vaan käski tehdä opetuslapsia.
Jokaisen uudestisyntyneen kristityn tulisi olla myös opetuslapsi.
Opetuslapseus ei siis ole valinnaista, ja tässä kerrotaan, -
mitä opetuslapselta vaaditaan.
Luen sen uudestaan, koska tiedän, että se kuulostaa radikaalilta.
Ikävä kyllä harvat kristityt antavat Raamatun sanella sen, mihin uskovat.
Jotkut sanovat, etteivät ole koskaan kuulleetkaan mitään tällaista.
Heidän pastorinsa ei opeta näin, -
heidän vanhempansa eläneet näin, joten he torjuvat sen.
Mark. 7:13: "Te teette Jumalan sanan tyhjäksi perinnäissäännöllänne..."
Niille, jotka ottavat tämän vastaan, muistutan, että Jeesus sanoi näin: -
"Jos joku tulee..." Tiedätkö, mitä tämä merkitsee kreikaksi?
Samaa kuin suomeksikin.
Tämä koskee jokaista opetuslapseksi haluavaa, ei vain harvoja ja valittuja.
"Jos joku tulee minun tyköni eikä vihaa isäänsä ja äitiänsä -
ja vaimoaan ja lapsiaan ja veljiään ja sisariaan, -
vieläpä omaa elämäänsäkin, hän ei voi olla minun opetuslapseni."
Luen vielä toisen raamatunkohdan, Matt. 10:37―38.
Siinä Jeesus sanoo saman asian, ja kyse on samasta tilanteesta, -
mutta Matteus on käyttänyt hiukan eri sanoja.
Nämä kohdat on siis luettava yhdessä, jotta ymmärtäisimme, -
mitä Jeesus oikein tarkoittaa.
"Joka rakastaa isäänsä taikka äitiänsä enemmän kuin minua, -
se ei ole minulle sovelias; ja joka rakastaa poikaansa taikka tytärtänsä -
enemmän kuin minua, se ei ole minulle sovelias; -
ja joka ei ota ristiänsä ja seuraa minua, se ei ole minulle sovelias."
Tästä käy ilmi, ettei meidän tarvitse oikeasti vihata perheenjäseniämme -
tai omaa elämäämme, vaan kyse on tärkeysjärjestyksestä.
Jos rakastamme perhettämme tai itseämme enemmän kuin Jumalaa, -
emme voi olla opetuslapsia. Tämä on radikaalia.
Jos ihmiset uskoisivat Jumalan sanaa, jos he uskoisivat Jeesusta, -
joka kuoli puolestamme, perusti seurakunnan ja on Herramme, -
nämä juuri lukemani jakeet, jotka ovat Jeesuksen sanoja, -
muuttaisivat seurakunnan täysin.
Tässä sanotaan, ettemme voi olla opetuslapsia, -
ellemme rakasta Jumalaa enemmän kuin perhettämme, itseämme -
tai mitään muuta maailmassa.
Tiesitkö, että suurin osa kristillisistä seurakunnista tuomitsisi minut -
sanoen, että opetan outoa uudestisyntymiskokemusta?
Lainaan Jeesusta, ja Hän sanoi, että jos emme tee näin, -
emme voi olla Hänen opetuslapsiaan.
On mahdollista olla uudestisyntynyt ja rakastaa vain itseään -
ja olla niin täysin riippuvainen perheestään, -
ettei voisi elää ilman heitä, koska emme ole saarnanneet totuutta.
Room. 10:17 sanoo, että usko syntyy Jumalan sanan kuulemisesta.
Jos ihmiset eivät kuule näitä totuuksia, jos heille ei ole koskaan sanottu, -
että heidän tulisi rakastaa Jumalaa enemmän kuin mitään muuta, -
heillä ei voi olla uskoa niihin. Tänä päivänä on siis mahdollista -
olla uudestisyntynyt ilman tällaista sitoutumista, -
koska Sanaa ei ole saarnattu näin, ja ihmiset ovat kuulleet -
vain totuuden uudestisyntymisestä. Se on kuitenkin epänormaalia.
Jeesus käski tehdä opetuslapsia, ja näin Hän määrittelee opetuslapsen.
Jumalan rakastamiseen yli kaiken kuuluu se, että sitoudumme -
tekemään ensin sen, mitä Hän käskee, emmekä omia juttujamme.
Room. 10:9. "Sillä jos sinä tunnustat suullasi Jeesuksen Herraksi..."
Tässä on kyse sitoumuksesta rakastaa Jumalaa enemmän kuin itseämme, -
perhettämme, ihmissuhteitamme, mainettamme ja rahaa.
Ilman sitä emme voi olla opetuslapsia.
Voimme syntyä uudesti ja päästä livahtamaan taivaaseen, -
mutta emme ole opetuslapsia ellemme rakasta Jumalaa yli kaiken.
Se on radikaali väite.
En halua arvostella tai tuomita ketään, vaan avata ihmisten silmät, -
jotta he näkisivät, että Jumala haluaa nostaa heidät korkeammalle tasolle -
kuin useimmat edes haluaisivat.
Uskoon tullessaan useimmat haluavat vain vakuutuksen taivaspaikasta -
ja palata vanhaan elämäntapaansa.
"Jumala, olen pelastunut, jätä minut rauhaan kunnes menen taivaaseen.
Haluan elää omaa elämääni ja kärsiä kaikista ongelmistani, -
pyydän apua, jos en selviä itse, mutta muuten jätä minut rauhaan."
Tuo ei ole opetuslapsen asenne. Nämä ovat väkeviä sanoja.
Jeesus jatkoi jakeessa Luuk. 14:27: "Ja joka ei kanna ristiänsä -
ja seuraa minua, se ei voi olla minun opetuslapseni."
Kuinka harvat seuraavat Herraa, jos se maksaa heille jotain!
Risti merkitsee, että kuolemme omalle, itsekkäälle tahdollemme, -
kunnianhimollemme ja haluillemme.
Jos urasi olisi menossa eri suuntaan kuin Jumala haluaisi, -
seuraisitko Jumalaa? Ehkä sinulla on hyväpalkkainen työ, -
mutta Jumala kutsuu sinua tekemään jotain muuta.
Olisitko valmis luopumaan jostakin voidaksesi seurata Herraa?
Jos edes epäröit, et ole opetuslapsi, koska et ole valmis kantamaan ristiä.
Opetuslapsi asettaa Jumalan omien halujensa, ihmissuhteidensa -
ja oman etunsa edelle. Jos et tee niin, et ole opetuslapsi.
Siksi et koe yltäkylläistä elämää.
Et sitoudu Jumalaan, vaan nojaat omaan ymmärrykseesi. Snl. 14:12: -
"Miehen mielestä on oikea monikin tie, joka lopulta on kuoleman tie."
Jos teet asiat omalla tavallasi, siitä seuraa onnettomuus.
Vaikka olisit pelastettu, Jumalan palveleminen omalla tavallasi -
johtaa katastrofiin. Meidän tapamme ei ole oikea tapa.
Luuk. 14:28: "Sillä jos joku teistä tahtoo rakentaa tornin, eikö hän -
ensin istu laskemaan kustannuksia, nähdäkseen, onko hänellä varoja -
rakentaa se valmiiksi, etteivät, kun hän on pannut perustuksen, -
mutta ei kykene saamaan rakennusta valmiiksi, -
kaikki, jotka sen näkevät, rupeaisi pilkkaamaan häntä sanoen: -
'Tuo mies ryhtyi rakentamaan, mutta ei kyennyt saamaan valmiiksi'?
Tahi jos joku kuningas tahtoo lähteä sotimaan toista kuningasta vastaan, -
eikö hän ensin istu ja pidä neuvoa, -
kykeneekö hän kymmenellä tuhannella kohtaamaan sitä, -
joka tulee häntä vastaan kahdellakymmenellä tuhannella?
Ja ellei kykene, niin hän, toisen vielä ollessa kaukana, -
lähettää hänen luoksensa lähettiläät hieromaan rauhaa.
Niin ei myös teistä yksikään, joka ei luovu kaikesta, mitä hänellä on, -
voi olla minun opetuslapseni." Voiko tätä selvemmin sanoa?
Silti Jumalan piti puhua minulle tästä, ennen kuin ymmärsin sen.
Palvelutyöni pohjalta voin sanoa, ettei suurin osa niistä, -
jotka kutsuvat itseään kristityiksi, usko siihen, -
että opetuslapseus vaatii täydellistä sitoutumista Jumalaan.
Suurin osa kristityistä ei usko, että se on totta.
He uskovat, että tämä on totta vain niille, -
jotka haluavat olla täysin kaistapäisiä fanaatikkoja, -
mutta ei meidän tarvitse sellaisia olla, riittää, että olemme mukavia ihmisiä, -
joilla on hyvä moraali, jotka maksavat kymmenykset ja käyvät kirkossa.
Ei meidän tarvitse olla täysin sitoutuneita Jumalaan.
Kaikkien mielestä ei tarvitse edes olla uudestisyntynyt, -
mutta opetuslapseuteen kuuluu uudesti syntyminen ja paljon muuta.
Tätä seurakunnan pitäisi saarnata, mutta monet ovat sitä mieltä, -
että silloin kukaan ei tulisi uskoon. Ihmiset kuitenkin haluavat sitoutua.
En suosittele seuraavaa, mutta käytän tätä esimerkkinä.
Monet muslimit räjäyttävät itsensä edistääkseen asiaansa.
En tietenkään ole samaa mieltä heidän motiiviensa kanssa, -
mutta he ainakin uhrautuvat. Monet etsivät jotain itseään suurempaa.
Uskon, että jos esittäisimme Jeesuksen oikeassa valossa -
ja kertoisimme, miten suuren uhrin Hän antoi puolestamme, -
ihmiset sanoisivat, että vähintä, mitä he voivat tehdä, on elää Hänelle.
En usko, että tämä ajaisi ihmisiä pois. Se ajaisi pois uskonnollisia ihmisiä, -
jotka haluavat vain palata vanhaan elämäänsä omatunto puhtaana, -
mutta se toisi mukaan paljon enemmän ihmisiä, -
jotka olisivat täysin sitoutuneita.
Jos meillä olisi seurakunta, joka olisi valmis uhrautumaan, -
Jumalan voima virtaisi ja näkisimme herätyksen kuin menneinä vuosina, -
kun ihmiset sitoutuivat Herraan näin. Alkuseurakunnan kristityt -
panivat elämänsä alttiiksi ja olivat uskollisia kuolemaan asti.
Kristityt tappelivat siitä, kuka pääsisi ensin Colosseumille kuolemaan -
Herran vuoksi, koska he rakastivat Häntä niin paljon.
Raamattu sanoo: "niinkuin sinun päiväsi, niin olkoon sinun voimasikin".
Uskon, että kohtasimmepa millaista vastustusta tai vaikeuksia vain, -
Jumala antaa meille erityisen armon, jotta voimme kestää sen.
Olen lukenut monista lähteistä, että alkuseurakunnan marttyyrit -
kokivat valtavaa Jumalan armoa ja rauhaa.
Kun Stefanusta kivitettiin, taivas aukeni ja hän näki Jeesuksen -
seisomassa Isän oikealla puolella. Kaikissa muissa raamatunkohdissa -
sanotaan, että ylösnoussut Jeesus istuu Jumalan oikealla puolella, -
mutta Hän nousi kunnioittamaan kirkon ensimmäistä marttyyria -
ja vaikutti Stefanukseen niin, ettei tämä näyttänyt tunteneen kivitystä, -
vaan sanoi: "Herra, älä lue heille syyksi tätä syntiä!"
Marttyyrit olivat sitoutuneet Jumalaan, ja heillä oli yliluonnollinen voima -
ja rauha, joka kävi yli ymmärryksen.
Tiesitkö, että sen vuoksi alkuseurakunta evankelioi -
tunnetun maailman 30 vuodessa?
He eivät tavoittaneet aivan kaikkia tuon ajan ihmisryhmiä, -
mutta evankelioivat koko silloin tunnetun maailman.
Egyptin Aleksandriassa yli 30 % väestöstä oli kristittyjä -
30 vuoden kuluessa Jeesuksen ylösnousemuksesta.
Siitä tuli yksi kristinuskon vahvoista linnakkeista, samoin Efesoksesta, -
joka oli ennen pakanauskonnon linnake Dianan temppeleineen.
Siellä oli tuhansia papittaria, jotka harrastivat seksiä Dianaa palvovien -
ihmisten kanssa. Muutamassa vuodessa kaikki tuo hiipui niin, -
että efesolaiset hyökkäsivät Paavalia vastaan puolustaen elinkeinoaan.
Seurakunta evankelioi koko senaikaisen maailman -
ilman puskuritarroja, jotka olisivatkin olleet hassuja kameleilla, -
ilman televisiota, CD- ja DVD-levyjä, mp3-soittimia ja kännyköitä.
Heillä ei ollut mitään välineistä, joita nyt käytämme evankeliointiin, -
mutta silti tämä nuhruinen joukko kouluttamattomia ihmisiä, -
joita arvostelijat pitivät tietämättöminä ja oppimattomina, -
käänsi maailman ylösalaisin muutamassa vuodessa.
200 vuoden kuluttua koko Rooman imperiumi tuli kristittyjen puolelle.
Tiedätkö miksi? Koska heillä oli opetuslapsia, -
jotka uhrasivat elämänsä ja rakastivat Jumalaa enemmän kuin itseään.
Meillä on paljon välineitä, joita heillä ei ollut, -
mutta emme vaikuta omaan maailmaamme yhtä paljon kuin he.
He eivät osanneet edes unelmoida välineistämme, joilla tavoittaa ihmisiä.
Miksei vaikutuksemme ole suurempi? Meillä on paljon käännynnäisiä, -
jotka yrittävät käännyttää muita sen sijaan, että tekisivät opetuslapsia.
Yksinkertainen vastaus, mutta niin se vain on.
Suru ja tuska, joista kärsimme, lähtisivät elämästämme, -
jos rakastaisimme Jumalaa enemmän kuin itseämme.
Jos kuolisimme itsellemme, kuten Raamattu opettaa, -
ja alkaisimme elää Jumalalle, kukaan ei voisi pelotella meitä.
Kuollutta ei voi pelotella.
Häntä voi uhkailla ja lyödä tai tehdä mitä vain, mutta kuollut ei vastaa.
Puolisosi sanoma pikku asia voi saada sinut masentumaan -
ja suremaan viikkokaupalla, tai sinua voi vaivata kovasti se, -
että joku pyörittelee silmiään ja pitää sinua fanaatikkona.
Reagoit niin herkästi, koska olet vielä elossa.
Jos haluat olla opetuslapsi ja sitoutua Jumalaan enemmän -
kuin olet sitoutunut itseesi, perheeseesi, työhösi, -
menestykseesi ja perintöösi, -
jos teet tämän ja kuolet itsellesi, se luo ympärillesi kuplan, -
eikä mikään vaikuta sinuun. Jos kuulet, että sinulla on syöpä, -
toteat, että joko Jumala parantaa sen, koska opetuslapsena olet luultavasti -
tarpeeksi kypsä ottaaksesi sen vastaan, tai jos et, pääset taivaaseen.
Kävipä kummin tahansa, ei ole syytä valittaa, vaan iloita ja ylistää Herraa.
Monet uskovat laulavat siitä, miten upeaa taivaassa tulee olemaan, -
mutta surevat saadessaan tietää, että he ovat pian menossa sinne.
Opetuslapsi sanoisi, että onpa hienoa.
"Joko paranen saatanan kiusaksi, ja Jumala saa kunnian, -
tai pääsen taivaaseen Herran luo. En siis voi hävitä, vain voittaa."
Tällainen on opetuslapsi.
Herra kutsui meidät tekemään opetuslapsia, ei käännyttämään.
Tämä saattaa järkyttää joitakuita, koska he ovat juuri ymmärtäneet, -
miksi asiat eivät tällä hetkellä toimi niin kuin niiden pitäisi.
Eräs raamattukoulun opiskelija tuli luokseni ja sanoi, että opetukseni -
oli hämmentävää eikä hän tiennyt, voisiko jatkaa raamattukoulussa.
Sanoin ymmärtäväni, että koulu haastoi hänen tapansa uskoa -
ja kysyin, miten hänen aiempi tapansa uskoa on toiminut.
Hän sanoi, että hänen elämänsä oli yhtä sotkua, siksi hän olikin koulussa.
Sanoin, että ehkä hänen pitäisi antaa opetukselleni vähän lisää aikaa, -
koska hänen tapansa tuottaisi vain samoja tuloksia kuin ennenkin.
Ehkä joku ajattelee, että tämä on liian radikaalia ollakseen totta.
Entäpä teidän vähäinen sitoutumisenne Jumalaan, -
jossa sitoudutte vain pelastukseen, mutta ette halua Jeesusta Herraksi -
hallitsemaan koko elämäänne, kuten näissä jakeissa sanotaan?
Miten se toimii? Miten sairautenne, köyhyytenne, masennuksenne, -
kipunne ja tuskanne toimivat parhaaksenne?
Ennen kuin torjutte tämän, katsokaa ympärillenne.
En ole täydellinen esimerkki, sillä teen vielä vääriä asioita, -
mutta Jumala toimii elämässäni upeasti, koska olen opetuslapsi.
Vertaa omaa tilannettasi Jumalan sanaan ja todistukseeni.
Tule opetuslapsiksi, tee niin kuin Jeesus käskee.
Et koskaan kadu sitä, että sitoudut täysillä Jumalaan.
Galya on yksi monesta rikkinäisestä orpotytöstä Venäjällä.
Lähettäisikö Jumala jonkun kaukaa kertomaan rakkaudestaan?
Tässä on Sharaya, toisen vuoden opiskelija Charis-raamattukoulussa.
Lähetysmatkalla Venäjällä hän kertoi Galyalle Jumalan rakkaudesta.
Hän sanoi Galyaa kauniiksi, ja muutos tapahtui välittömästi.
Sitä seurannut halaus ei unohtuisi koskaan.
Nyt Galyalla on toivo tulevaisuudesta.
Sharayalla taas on kutsu lähetystyöhön Venäjälle.
Lähetysmatkamme muuttavat ihmisten elämiä ja maailmaa.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan toinen osa käsittelee sitä, mikä opetuslapsi on.
Se on saatavissa kolmella punnalla, mutta jos sinulla ei ole varaa siihen, -
tarjoamme sen ilmaiseksi.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on leirillä Charlottessa 9―14.9.2010 -
sekä leirillä Johnson Cityssä 15.―16.9.2010.
Hän on myös Colorado Springsissä Charis-keskuksessa 30.9.2010 -
ja AWMI-pastorien vuosikonferenssissa 1.―5.10.2010, -
Englannissa AWME-pastorien konferenssissa 22.―24.10.2010, -
seminaarissa Ugandan Kampalassa 26.―27.10.2010 -
sekä seminaarissa Dallasin alueella 8.―10.11.2010.
Lisää tietoa Andrewin tapahtumista -
on osoitteessa www.awme.net.
UUTISIA, JOITA VOIT KÄYTTÄÄ
Sinun ei tarvitse motivoida Jumalaa parantamaan.
Jumala haluaa parantaa enemmän kuin haluat parantua.
Uskomattoman hyviä uutisia, joita voit käyttää: www.awmi.net
MUUTA ELÄMÄSI. MUUTA MAAILMA.
Suomennos: Anni Lähteenmäki